Utudert d awḥid n yimawlan-is, yemma-s tsemma-as mmi-s n tudert, imi aṭas i as-yečča wakal, Utudert ixeddem deg tmanaɣt, maca werǧin yettu imawlan-is, sya ɣer da yettas-d ɣer-sen, seg temẓi-s iḥemmel taddart-is, maca yezweǧ d yelli-s n temdint tesseṛwa-as akessar d usawen, seg mi yezweǧ yid-s ur yufi ass amellal anagar iɣeblan i d-yettmaggar yid-s, leɛmer msefhamen, tin iten-iɣelben yak mi yerna ɣur-s uqcic tebɣa ad as-tsemmi Abinus d isem n Turk, netta yebɣa isem n baba-s Muḥend Areẓqi maca tegguma.tekkes-as imawlan-is, taddart-ines, d yemdukkal-is, tessaweḍ armi tebɣa ad as-tekkes ula d tamagit-is, imenɣan sawḍen-ten ɣer berru, ɣas akken yewwi tilelli-yines maca iruḥ-as mmis.